Øystein Sjøtveit

Øystein Gottfred Sjøtveit (født 1961) er en norsk politiker (FrP). Han var fra januar 2010 til september 2011 byråd for nærings- og eierskapspolitikk i Oslo kommune.Endringer i sammensettingen og ansvarsfordelingen i Oslos byråd, Oslo kommunes hjemmeside, 25. januar 2010 (avlest 7. februar 2010) Fra 2011 er han bystyremedlem og leder av byutviklingskomiteen.Opplysning på Oslo kommunes nettsted; besøkt 29. september 2013.

Nærings- og eierskapsområdet omfattet kommunens eierfunksjoner i blant annet E-CO Energi AS, Hafslund AS, Oslo Kino AS, Oslo Vei AS og Filmparken AS, og eiendomsforvaltning, herunder eiendomsforetakene Undervisningsbygg, Omsorgsbygg og Boligbygg Oslo KF. Området omfattet også ansvaret for kommunens næringspolitikk, næringsutvikling, innovasjon og entreprenørskap, reiseliv og vertskapsfunksjoner. 

Sjøtveit har tidligere jobbet 11 år som spesialrådgiver for FrPs stortingsgruppe og partileder Siv Jensen, hvorav de tre siste også som sekretariatsnestleder. Sjøtveit var vararepresentant til Stortinget i tre perioder, 1993–1997 og 2001–2009.Biografi på Stortingets hjemmeside (avlest 7. februar 2010)

Han var også medlem/varamedlem av Oslo bystyre 1988–2007, samt 2011–2015. Han er varamedlem til bystyret i perioden 2015–2019. Han har tidligere vært styremedlem i det regionale Innovasjon Norge, og Husbankens hovedstyre. Sjøtveit jobbet som avdelingsdirektør i NAV Akershus før han tiltrådte som byråd i januar 2010. Han er avdelingsdirektør og leder for NAV Arbeidslivssenter Akershus fra 2016.
Fra 1. januar 2019 er han seniorrådgiver i NAV Øst-Viken.

 Referanser 

 Eksterne lenker 


Kategori:Byråder i Oslo
Kategori:FrP-politikere i Oslo
Kategori:Vararepresentanter til Stortinget